മുപ്പതാം അടിയന്തരം നാളെ മാവേലിക്കര : പരിശുദ്ധ ബസേലിയോസ് മാര്ത്തോമ്മ പൗലോസ് ദ്വിതീയന് കാതോലിക്കാ ബാവായുടെ മുപ്പതാം അടിയന്തരം നാളെ തഴക്കര തെയോഭവന് അരമനിയില് നടക്കും. 6.30നു ഭദ്രാസന സഹായ മെത്രാപ്പൊലീത്ത അലക്സിയോസ് മാര് യൗസേബിയോസിന്റെ കാര്മികത്വത്തില് കുര്ബാന. ഫാ. അലക്സ് ജോണ് കരുവാറ്റ അനുസ്മരണ പ്രഭാഷണം നടത്തുമെന്നു ഭദ്രാസന സെക്രട്ടറി ഫാ. ജോണ്സ് ഈപ്പന് അറിയിച്ചു.നേതൃത്വ സെമിനാര്ചേപ്പാട്: പ്രത്യാശാ ദീപം ബാലഭവനില് ബുധനാഴ്ച രാവിലെ പത്തുമുതല് ഒന്നുവരെ ഈ കാലത്തെ സാമൂഹ്യ പ്രതിസന്ധികളെ നേരിടുക എന്ന വിഷയത്തെ ആസ്പദമാക്കിയുള്ള നേതൃത്വ സെമിനാര് നടക്കും. മാര്ത്തോമ സഭയിലെ ഗ്രിഗോറിയോസ് മാര് സ്തേഫാനോസ് എപ്പിസ്കോപ്പാ പ്രഭാഷണം നടത്തും. സന്നദ്ധ സുവിശേഷക സംഘം ജനറല് സെക്രട്ടറി റവ. മാത്യൂ ജോണ് പ്രാരംഭ സന്ദേശ നല്കുകയും, റവ. സിബു മാത്യു ഏബ്രഹാം മധ്യസ്ഥ പ്രാര്ത്ഥന നയിക്കുകയും ചെയ്യും. ബ്രദര് സോളമന് വര്ഗീസിന്റെ നേതൃത്വത്തില് സംഗീത ആരാധന ഉണ്ടായിരിക്കും